**25. VPRAŠANJE, Datum prejema 11.12.2024 11:17**

Pozdravljeni, ali je pri konzorcijski pogodbi potrebno izpolnjevati bonitetno oceno pri vseh partnerjih?

ODGOVOR: Da.

**24. VPRAŠANJE, Datum prejema 11.12.2024 09:17**

Pozdravljeni, ali morajo biti kadri, zaposleni pri glavnemu izvajalcu ali so lahko pri podizvajalci: Ponudnik mora za prijavljene kadre izpolniti obrazec Kadrovska struktura in predložiti naslednja dokazila: - za vodjo elektro inštalacijskih del: potrdilo o 6. ali višji stopnji izobrazbe elektro smeri ali o opravljenem strokovnem izpitu elektro stroke in z navedbo št. vpisa v Imenik pooblaščenih inženirjev pri IZS za strokovno področje E – Elektrotehnika ali v Imenik vodij del pri IZS za strokovno področje E – Elektrotehnika oziroma potrdilo o vpisu v enega izmed navedenih imenikov, - za vodjo gradbenih del: potrdilo o izobrazbi gradbene smeri ali o opravljenem strokovnem izpitu gradbene stroke in z navedbo št. vpisa v Imenik pooblaščenih inženirjev pri IZS za strokovno področje G – Gradbeništvo ali v Imenik vodij del pri IZS za strokovno področje G – Gradbeništvo ali v Imenik vodij gradnje pri OZS oziroma potrdilo o vpisu v enega izmed navedenih imenikov, - za preglednika električnih inštalacij: kopijo veljavne nacionalne poklicne kvalifikacije za Preglednika zahtevnih električnih inštalacij in sistemov zaščite pred delovanjem strele, - za vse prijavljene kadre: kopije M-1 oziroma M-1/M-2 obrazca, ter v primeru sprememb še kopije M-3 obrazca ali kopije pogodbe o zaposlitvi (z zakritimi osebnimi in zaupnimi podatki).

ODGOVOR: V skladu z določili točke 3.2.3.2 Kadrovska struktura mora biti Vodja gradnje - vodja elektro inštalacijskih del zaposlen pri ponudniku ali partnerju v primeru skupne ponudbe. Preostale kadre lahko zagotovi ponudnik sam ali skupaj s partnerji v primeru skupne ponudbe ali skupaj s prijavljenimi podizvajalci.

**23. VPRAŠANJE, Datum prejema 11.12.2024 09:16**

Pozdravljeni, ali mora podizvajalec izpolniti pogoj bonitetne ocene vsaj SB6?

ODGOVOR: Ne, za podizvajalca ni potrebno predložiti bonitetne ocene.

**22. VPRAŠANJE, Datum prejema 11.12.2024 08:48**

Spoštovani. Prosimo vas, da objavite PZI in SzP za vse elektrarne. Hvala.

ODGOVOR: Pogoji in specifikacija materiala in del so zadostna osnova za pripravo ponudbe. Naročnik projektne dokumentacije ne bo objavljal, ker ni relevantni za izdelavo ponudbe. Omogoča pa ogled dokumentacije na sedežu naročnika dne 12.12.2024 med 8. in 11. uro, kontaktna oseba Marko Prašnikar.

**21. VPRAŠANJE, Datum prejema 11.12.2024 07:35**

Ker ne odgovarjate na vprašanja, niti ne objavljate dokumentacije na vaši spletni strani, čeprav v odgovorih navajate, da je objavljena, pozivamo naročnika, da podaljša rok za vprašanja in tudi oddajo ponudb. Glede na kompleksnost naročila roki niso določeni skladno s prvim odstavkom 74. člena ZJN-3. Ker gre za NMV rokov sicer niste dolžni podaljšati, vendar zaradi zagotavljanja transparentnosti to lahko storite.

ODGOVOR:

Naročnik je preko portala javnih naročil:

1. dne 2. 12. 2024 objavil Obvestilo o naročilu male vrednosti - infrastrukturno področje, **JN008706/2024-SL3/01**, v okviru katerega je objavljena osnovna razpisna dokumentacija v zip. formatu, **tč. B.2 Dokumenti v zvezi z oddajo javnega naročila, Javni del razpisne dokumentacije**, link do objave:[Uradni list RS - Portal javnih naročil (enarocanje.si)](https://www.enarocanje.si/#/pregled-objav/871392); Enaka dokumentacija je dostopna tudi preko Spletne strani naročnika, link do objave: [30III-782-00 Gradnja fotovoltaične elektrarne (FVE) v Kosezah; 30III-783-00 Gradnja fotovoltaične elektrarne (FVE) na Verovškovi 70 | Javni holding Ljubljana (jhl.si)](https://www.jhl.si/javno-narocilo/30iii-782-00-gradnja-fotovoltaicne-elektrarne-fve-v-kosezah-30iii-783-00-gradnja), dokument v zip. formatu: JPE-SIR-398/24 Razpisna dokumentacija;
2. dne 5. 12. objavil Obvestilo o naročilu male vrednosti - infrastrukturno področje – POPRAVEK, **JN008706/2024-SL3/01-P01**, v okviru katerega je objavilnaslednjo dokumentacijo v zip. formatu:
3. Enopolno shemo nove TP Koseze (naziv dokumenta: SIP599.2-PZR.002\_Enopolna shema nove TP Koseze.pdf),
4. Enopolno shemo Veroškova (naziv dokumenta: SIP599.1-PZR.003\_Enopolna shema Verovškova.pdf)
5. Parametri (naziv dokumenta: Parametri.docx).

Dostop do zgoraj navedene dokumentacije je mogoč preko portala JN, pod št. objave **JN008706/2024-SL3/01-P01, tč. B.2 Dokumenti v zvezi z oddajo javnega naročila, Javni del razpisne dokumentacije, link do objave:** [Uradni list RS - Portal javnih naročil (enarocanje.si)](https://www.enarocanje.si/#/pregled-objav/872560). Enaka dokumentacija je dostopna tudi preko Spletne strani naročnika, link do objave: [30III-782-00 Gradnja fotovoltaične elektrarne (FVE) v Kosezah; 30III-783-00 Gradnja fotovoltaične elektrarne (FVE) na Verovškovi 70 | Javni holding Ljubljana (jhl.si)](https://www.jhl.si/javno-narocilo/30iii-782-00-gradnja-fotovoltaicne-elektrarne-fve-v-kosezah-30iii-783-00-gradnja), dokument v zip. formatu: 1 – odgovori, 5.12.24;

1. dne 9. 12. 2024 objavil Obvestilo o naročilu male vrednosti - infrastrukturno področje – POPRAVEK,  **JN008706/2024-SL3/01-P02,** v okviru katerega je objavilnaslednjo dokumentacijo v zip. formatu:
2. Geološko geotehnični elaborat, (naziv dokumenta: 077-2024\_GG elaborat\_sončna elektrarna Koseze\_Energetika.pdf).

Dostop do zgoraj navedene dokumentacije je mogoč preko portala JN, pod št. objave **JN008706/2024-SL3/01-P02, tč. B.2 Dokumenti v zvezi z oddajo javnega naročila, Javni del razpisne dokumentacije, link do objave:** [Uradni list RS - Portal javnih naročil (enarocanje.si)](https://www.enarocanje.si/#/pregled-objav/872915). Enaka dokumentacija je dostopna tudi preko Spletne strani naročnika, link do objave: [30III-782-00 Gradnja fotovoltaične elektrarne (FVE) v Kosezah; 30III-783-00 Gradnja fotovoltaične elektrarne (FVE) na Verovškovi 70 | Javni holding Ljubljana (jhl.si)](https://www.jhl.si/javno-narocilo/30iii-782-00-gradnja-fotovoltaicne-elektrarne-fve-v-kosezah-30iii-783-00-gradnja), dokument  v pdf. formatu: Geološko geotehnični elaborat.

**20. VPRAŠANJE, Datum prejema 10.12.2024 15:05**

Pozdravljeni, glede na to da so objavljeni projektni popisi, vas prosimo, da objavite tudi PZI-je. Hvala. Lep pozdrav.

ODGOVOR: Pogoji in specifikacija materiala in del so zadostna osnova za pripravo ponudbe. Naročnik projektne dokumentacije ne bo objavljal, ker ni relevantni za izdelavo ponudbe. Omogoča pa ogled dokumentacije na sedežu naročnika dne 12.12.2024 med 8. in 11. uro, kontaktna oseba Marko Prašnikar.

**19. VPRAŠANJA, Datum prejema 10.12.2024 13:03**

Pozdravljeni! Ponovno prosimo naročnika naj poleg 2 transformatorjev moči 500 kVA upošteva tudi dobavo in vgradnjo 1 transformatorja moči 1000 kVA, saj bi tako omogočili prejem večjega števila konkurenčnih ponudb in posledično boljše končne cene projekta. Hvala

ODGOVOR: Naročnik referenčnih pogojev ne bo spreminjal.

**18. VPRAŠANJE, Datum prejema 10.12.2024 12:44**

Pozdravljeni, prosimo za podaljšanje roka, zaradi obsežnega projekta in predprazničnega časa, ko je veliko kadra tudi že odsotnega? Hvala lp

ODGOVOR: Naročnik roka za oddajo ponudbe ne more podaljšati.

**17. VPRAŠANJE, Datum prejema 10.12.2024 12:34**

Pozdravljeni. V popisu za FVE Koseze se za suha transformatorja zahteva stalni 24/7 nadzor temperature na spojih, z možnostjo pošiljanja alarmov in prenosa podatkov na nadzorni sistem. Glede na to da so predvidene tudi PTC sonde in termični zaščitni rele (2 stopnji - alarm in izklop), kar v skladu s prakso popolnoma zadošča za tehnično pravilno in varno obratovanje transformatorjev, ter da se tudi za ostalo SN in NN opremo v transformatorski postaji ne zahteva kakršni koli prenos podatkov na nadzorni sistem, menimo da zahteva za stalni 24/7 nadzor temperature ni potrebna. Prosimo potrditev.

ODGOVOR: Naročnik potrjuje, da je zadostna meritev temperature s PTC sondami in termični rele z alarmom in izklopom.

**16. VPRAŠANJE, Datum prejema 09.12.2024 22:33**

Spoštovani, V tehničnih zahtevah za razsmernike FVE KOSEZE je zapisano: Tip razsmernika: String inverter Število faz: 3 Nazivna moč na DC strani: Minimalno 170 kW Prav tako je v parametrih transformatorja, zahtevana sekundarna napetost 400V AC. Razsmernikov na tržišču moči velikosti 170kW in več imajo izhodno AC napetost 690-800V. Prosimo da zmanjšate zahtevo po moči razsmernika na 125kW ali pa dovolite AC napetost na izhodu 690-800V in s tem posledično transformator 20/0,69 in pripadajočo NN stikalno opremo.

ODGOVOR: Lahko se uporabijo razsmerniki nazivne moči 125kW, vendar morajo omogočati tudi vhodno moč vsaj 170kW na DC strani. Nazivna napetost ostaja kot zahtevano.

**15. VPRAŠANJE, Datum prejema 09.12.2024 14:14**

VPRAŠANJE, 3.12.2024 11:10 Spoštovani. Naročnika prosimo da objavi enopolne sheme oz. risbe za SN opremo in NN sestave vseh FVE, na katere so tudi sklicevanja v popisih opreme, materiala in del. Hvala. ODGOVOR: Naročnik na svoji spletni strani objavlja enopolno shemo FVE Verovškova 70 in enopolno shemo FVE Koseze. \_\_\_\_\_\_\_\_\_\_\_\_\_ Kje točno se nahaja objava, saj je na spletni strani ni.

ODGOVOR:

Naročnik je na svoji spletni strani in na portalu JN objavil enopolno shemo FVE Verovškova 70 in enopolno shemo FVE Koseze. Glej tudi odgovor na vprašanje št. 21.

**14. VPRAŠANJE, Datum prejema 09.12.2024 11:17**

Spoštovani, v razpisni dokumentaciji pod točko 3.2.2. Finančna sposobnost navajate, da mora biti bonitetna ocena ponudnika najmanj SB6. Glede na trenutne razmere na trgu, na katerem obstajajo ponudniki, ki poznajo rešitve za specifične zahteve, ki so del vašega naročila in imajo izkušnje s postavitvami podobnih elektrarn kot vaših (ter trafo postaj), predlagamo, da svoj krog ponudnikov povečate na način, da dovolite, da na omenjenem razpisu sodelujejo tudi ponudniki z bonitetno oceno SB7. Navajamo primer: ponudnik ima bonitetno ocena SB7 (ki se izkazuje za določeno preteklo obdobje), a je v preteklem mesecu poplačal pretekle obveznosti in je njegova plačilna sposobnost efektivno višja, a ne bo prejel ustrezne bonitetne ocene (SB6), saj se le-ta izkazuje tudi za preteklo obdobje. Iz zgoraj navedenega predlagamo, da se krog kvalitetnih izvajalcev sončnih elektrarn poveča s spremembo pogoja iz SB6 na SB7. S spoštovanjem.

ODGOVOR: Naročnik pogoja o finančni sposobnosti ponudnika ne bo spreminjal.

**13. VPRAŠANJE, Datum prejema 09.12.2024 09:39**

Pozdravljeni, ali mora biti Preglednik zahtevnih električnih inštalacij in sistemov zaščite pred delovanjem strele zaposlen pri ponudniku? Hvala.

ODGOVOR:

Odgovor: Preglednik zahtevnih električnih instalacij in sistemov zaščite pred delovanjem strele ni potrebno, da je zaposlen pri ponudniku.

**12. VPRAŠANJE, Datum prejema 09.12.2024 08:25**

Spoštovani! Merila v predmetnem naročilu niso jasna, saj pri glavnem merilu količine proizvedene energije ne definirate časovnega obdobja v katerem se upošteva oddana električna energija v omrežje. Poleg tega merilo ni objektivno zapisano, saj zahtevate uporabo točno določenega programskega orodja PVSyst, ki v prvi vrsti ni dostopno vsem ponudnikom (to je enako kot če bi zahtevali opremo točno določnega proizvajalca – kar je nasprotju s prakso DKOM), hkrati pa je rezultat odvisen tudi od nastavitev parametrov v tem orodju, kar pomeni, da lahko vsak ponudnik v določeni meri sam prilagaja proizvodnjo. Poleg tega merilo ni v ničemer povezano s pogodbenimi obveznostmi, saj neizpolnjevanje proizvodnje (garancija PR) ni niti z besedo omenjeno v pogodbi. V kolikor je del merila čim višja proizvodnja bi pričakovali, da bo to tudi del garancij in ne samo izpisa v PVSyst programu za potrebe razvrščanja ponudb. Glede na navedeno pozivamo naročnika, da spremeni merila, da bodo skladna s predmetom naročila.

ODGOVOR: V točki 5, a1 in a2 Razpisne dokumentacije je navedeno: Razmerje med vrednostjo investicije in proizvedeno električno energijo na pragu elektrarne EUR/kWh ob upoštevanju izkoristkov FV modulov, razsmernikov, transformatorske postaje v obdobju 30 let.

PVSyst ima za lokacijo Ljubljane standardizirane vrednosti parametrov, ki so osnova za izračun proizvodnje EE. Programska oprema PVSyst je splošno uporabljana aplikacija, ki ni vezana na proizvajalce opreme.

Naročnik je za izračun proizvodnje EE predpisal programsko opremo PVSyst v izogib manipulacij ponudnikov pri prikazovanju rezultatov proizvedene EE izhajajoč iz ev. različnih parametrov za lokacijo Ljubljane v različnih aplikacijah, ki jih ponujajo proizvajalci opreme.

To nikakor ni zahteva po določeni opremi, ker aplikacija ni predmet ponudbe ampak je samo osnova za primerljivost ponudb. Dolgoročno izpolnjevanje ponudbenih parametrov je zagotovljeno z robnimi pogoji pri dopustni opremi.

**11. VPRAŠANJE, Datum prejema 09.12.2024 08:06**

Spoštovani! Prosimo za objavo vse tehnične dokumentacije, ki je bila podlaga za pripravo projekta, pri tem mislimo predvsem na: 1.) Idejno zasnovo projekta in/ali drugo dokumentacijo, ki je bila podlaga za pridobitev soglasij za priključitev. 2.) Vsa soglasja za priključitev. 3.) Gradbena dovoljenja (kjer so izdana) z vsemi projekti in prilogami (mnenji). Lep pozdrav.

ODGOVOR:

Pogoji in specifikacija materiala in del so zadostna osnova za pripravo ponudbe. Naročnik projektne dokumentacije, mnenj in soglasij ne bo objavljal, ker niso relevantni za izdelavo ponudbe.

**10. VPRAŠANJE, Datum prejema 06.12.2024 13:15**

1. Na spletnem Portalu javnih naročil Republike Slovenije je pri objavi predmetnega javnega razpisa pod točko B.3.2 (Dodatne informacije) kot rok za sprejemanje ponudnikovih vprašanj določen rok dne 12.12.2024 ob 12:00 uri. Glede na obsežnost potrebne dokumentacije, nejasnost predmeta javnega razpisa in pripravljalnih del, potrebnih za zagotovitev kakovostne in popolne prijave, predlagamo podaljšanje roka za prejem ponudnikovih vprašanj, in sicer vsaj za 30 dni.

ODGOVOR:

Obseg dokumentacije, jasnost predmeta javnega naročila in zadostnost podatkov v specifikaciji materiala in del ne opravičujejo podaljšanja roka za prejem vprašanj.

2. Na spletnem Portalu javnih naročil Republike Slovenije je pri objavi predmetnega javnega razpisa pod točko B.6 (Roki) kot rok za prejem prijav za sodelovanje določen rok dne 17.12.2024 ob12 uri. Glede na, obsežnost potrebne dokumentacije in pripravljalnih del, potrebnih za zagotovitev kakovostne in popolne prijave, predlagamo podaljšanje roka za prejem prijav za sodelovanje, in sicer vsaj za 60 dni. Ponudniki v roku 14 dni (objava 2.12. - oddaja 17.12.) ne morejo pridobiti vseh ponudb s strani dobaviteljev in izvajalcem in za vas kot naročnika prirpaviti kvalitetne in konkurenčne ponudbe.

ODGOVOR: Obseg dokumentacije, jasnost predmeta javnega naročila in zadostnost podatkov v specifikaciji materiala in del ob izkazanih referencah ponudnika, s katerimi potrjuje, da mu je predmet naročila znan, ne opravičujejo podaljšanja roka za oddajo ponudbe.